Α ΕΝΟΤΗΤΑ 4η – ΚΛΙΣΗ ΕΠΙΘΕΤΩΝ

Γεια σας, παιδιά.

Στο φυλλάδιο αυτό θα ασχοληθούμε με την ενότητα 4 (σελ. 59 του σχολικού βιβλίου της Ν. Ε. Γλώσσας της Α΄ Γυμνασίου) και συγκεκριμένα με την **κλίση των επιθέτων**. Είχαμε αναφέρει και στην τάξη ότι **κάποιες κατηγορίες επιθέτων θέλουν μεγαλύτερη προσοχή** (θυμάστε;).Αυτά είναι τα επίθετα σε **–ύς –εία –ύ**(π.χ. βραχύς, βραχεία, βραχύ),γραμμ. **σελ.52**, τα επίθετα σε **–ύς –ιά –ύ( π.χ.** βαρύς, βαριά, βαρύ), γραμμ. **σελ**. **51** και τα επίθετα σε **–ης –ης –ες**(π.χ. διεθνής, διεθνής, διεθνές – συνήθης, συνήθης, σύνηθες), γραμμ**. σελ. 54**.

**Διαβάστε, λοιπόν, προσεκτικά αυτά τα επίθετα και στη συνέχεια ασχοληθείτε με τις ασκήσεις. Ό,τι άλλο σας δυσκολέψει στις ασκήσεις, ανατρέξτε στη γραμματική, για να βρείτε τη σωστή απάντηση. Έτσι γίνεται η καλή επανάληψη**.

Ας ξεκινήσουμε με τις **διαδικτυακές ασκήσεις**, τις οποίες ελέγχετε αμέσως μόνοι σας και δεν χρειάζεται να μας τις στείλετε.

[Να κλιθεί το επίθετο αγενής, ής, ές](http://users.sch.gr/ipap/Ellinikos%20Politismos/Yliko/Theoria%20Nea/epitheto-klisi-1.htm)

[Συμπλήρωσε τα κενά των παρακάτω φράσεων, γράφοντας τη λέξη της παρένθεσης στο σωστό τύπο (γένος, αριθμό, πτώση)](http://users.sch.gr/ipap/Ellinikos%20Politismos/Yliko/Theoria%20Nea/epitheto-katalixis1.htm)

[Στις παρακάτω φράσεις να γραφτούν οι τύποι των επιθέτων ώστε να συμφωνούν με τη λέξη που συνοδεύουν](http://users.sch.gr/ipap/Ellinikos%20Politismos/Yliko/Theoria%20Nea/epitheto-katalixis4a.htm)

[Διάλεξε το σωστό "πολύ, πολλή, πολλοί"](http://users.sch.gr/ipap/Ellinikos%20Politismos/Yliko/askisis%20nea/polloi2.htm)

[Άσκηση στα δικατάληκτα επίθετα -ης, -ης, -ες, στο επίθετο πολύς, πολλή, πολύ και το επίρημμα πολύ](http://users.sch.gr/ipap/NEGlossa/Ask-ep/dikatalikta-polys-4.htm)

[Στις προτάσεις που ακολουθούν να επισημάνετε ποια από τα επίθετα λειτουργούν ως επίθετα και ποια ως ουσιαστικά.](http://users.sch.gr/ipap/Ellinikos%20Politismos/Yliko/Theoria%20Nea/ousiastiko-epitheto2.htm) ( Δηλαδή πότε τα επίθετα είναι επιθετικοί προσδιορισμοί και πότε λειτουργούν ως ουσιαστικά. Διάβασε στη γραμματική στη σελίδα 119-α,i)

Ακολουθούν **οι κλασικές ασκήσεις**, τις οποίες θα απαντήσετε στο τετράδιο και θα τις στείλετε με φωτογραφία στα mail μας ή θα τις γράψετε σε ένα word και θα μας το στείλετε.

1. Nα κλιθούν οι συνεκφορές: η ευπαθής ομάδα, ο μακρύς δρόμος, το βαρύ φορτίο.

2. Να συμπληρώσετε τα κενά των παρακάτω προτάσεων με τον κατάλληλο τύπο του επιθέτου που σας δίνεται στην παρένθεση:

• Ένα αυτοκίνητο πέρασε ξαφνικά από δίπλα μας με………………………..(ιλιγγιώδης) ταχύτητα.

• Έχει αφιερώσει στο έργο αυτό……………………(πολύς) κόπο και χρόνο.

• Για τρίτη………………….(συνεχής) χρονιά η επιχείρησή μας πολλαπλασίασε τα κέρδη της.

• Έχει όλα τα γνωρίσματα του συνετού και…………………….(επιεικής) ανθρώπου.

• Δεν ήταν……………………..(σαφής) οι προθέσεις του.

• Αυτός ο δρόμος έχει………………(πολύς) φασαρία.

• Πιστεύω πως………………….(πολύς) συνάδελφοι θα συμφωνήσουν με τις συγκεκριμένες προτάσεις.

• Είναι ένα από τα πιο άγονα και…………………………..(βραχώδης) μέρη της περιοχής.

• Άλλα ζώα είναι συνηθισμένα στο………………..(πολύς) κρύο και άλλα στην……………………..(πολύς) ζέστη.

3.Στις παρακάτω περιόδους να βρείτε τις περιπτώσεις όπου το επίθετο λειτουργεί ως ουσιαστικό:

* Ο πρωινός ήλιος τους ζέστανε με τις ακτίνες του.
* Έφαγε γρήγορα γρήγορα το πρωινό του.
* Πολλά είναι τα προβλήματα που αντιμετωπίζει η εργαζόμενη γυναίκα.
* Ο διευθυντής υποσχέθηκε να μελετήσει τα αιτήματα των εργαζομένων.
* Μαζευτήκαμε όλοι στο σπίτι μου για να παρακολουθήσουμε τον τελικό ποδοσφαίρου για το κύπελλο πρωταθλητριών Ευρώπης.
* Το πρωινό είναι απαραίτητο, ιδιαίτερα στα παιδιά.
* Η πρωινή γυμναστική μας ξυπνά και μας δίνει ενέργεια.
* Οι νέοι σήμερα γνωρίζουν πολύ καλά τις επιπτώσεις του καπνίσματος.
* Ο νέος γεωπόνος του χωριού είναι πολύ καταρτισμένος.
* Φάγαμε ένα πλούσιο γεύμα.

**ΠΑΡΑΓΩΓΗ ΓΡΑΠΤΟΥ ΛΟΓΟΥ**

Αυτές τις δύσκολες για τη χώρα μας μέρες, ζούμε σε συνθήκες αναγκαστικής απομόνωσης στο σπίτι. Αποφασίσαμε να θυσιάσουμε ένα κομμάτι της ατομικής μας ελευθερίας, προκειμένου να προστατεύσουμε όχι μόνο τον εαυτό μας, αλλά κυρίως το κοινωνικό σύνολο. Συνειδητοποιήσαμε τώρα ότι οι πράξεις μας και η συμπεριφορά μας έχουν άμεσο αντίκτυπο στο κοινωνικό σύνολο. Αυτό βέβαια συνέβαινε και πριν, αλλά πολλές φορές δεν το καταλαβαίναμε!

**Σε ένα κείμενο 2-3 παραγράφων, αναπτύξτε τα παρακάτω ερωτήματα:** Α) Πώς περνάτε το χρόνο σας τις μέρες αυτές στο σπίτι; Β) Τι είδους σκέψεις – συναισθήματα (σε σχέση με την οικογένεια, τους φίλους- συμμαθητές σας, το σχολείο…) σάς προκαλεί η πρωτόγνωρη αυτή κατάσταση;

**Περιμένουμε τις απαντήσεις σας μέχρι την Πέμπτη 9/4/2020**. Σας περιμένουμε όλους, γιατί μέχρι τώρα δεν έχετε ανταποκριθεί αρκετοί. Δείξτε όλοι περισσότερη διάθεση και προθυμία για συμμετοχή στις επαναλήψεις, γιατί τώρα, παρόλη τη δύσκολη κατάσταση, μπορείτε να καλύψετε ό,τι κενά έχετε.

Καλή δουλειά! [stsam33@gmail.com](mailto:stsam33@gmail.com) [joannaterz@gmail.com](mailto:joannaterz@gmail.com)